ส่วนสาเหตุที่การรายงานผลการตรวจทางห้องปฏิบัติการต้องใช้เวลานาน เพราะเมื่อพบผู้ต้องสงสัยเป็นไข้หวัดนก ในขั้นต่อไป จะต้องจำแนกให้ได้ว่าติดเชื้อไวรัสชนิดในคน หรือสัตว์ปีก ตามเกณฑ์ขององค์การอนามัยโลก ซึ่งต้องใช้ระยะเวลาประมาณ 3-14 วัน และจะส่งผลนี้ให้คณะกรรมการผู้เชี่ยวชาญโรคไข้หวัดนกพิจารณาประกอบอาการทางคลินิกของคนป่วย เพื่อประกาศว่าเป็นโรคไข้หวัดนกหรือไม่